stanford-oval/wikipedia huggingface dataset:
Barnabaan kirje

| Barnabaan kirje> Ἐπιστολὴ τοῦ Βαρνάβα.Alkuperäisteos |
| --- | --- |
Kirjailija:  tuntematon
Kieli:  muinaiskreikka (koinee)
Genre:  teologia, kirje
Julkaistu:  n. 130–132 jaa.
Suomennos
Suomentaja:  Nina Nikki
Kustantaja:  Suomalainen teologinen kirjallisuusseura
Julkaistu:  2020
ISBN:  978-952-7272-03-9

Löydä lisää kirjojaKirjallisuuden teemasivulta
Barnabaan kirje (m.kreik. Ἐπιστολὴ τοῦ Βαρνάβα, Epistolē tū Barnaba, lat. Epistula Barnabae) on varhaiskristillinen kirje, joka luetaan apostolisten isien kirjoituksiin. Sen kirjoittajaa ei tunneta. Kirjoitus on teologinen tutkielma, jolle on tunnusomaista Aleksandriassa tavallinen allegorinen Vanhan testamentin tulkinta. Se on kirjoitettu vuosien 130–138 vaiheilla. Kirjoituksella ei ole tekemistä Uuden testamentin Barnabaan kanssa.
Historia

Barnabaan kirje on nimensä puolesta yhdistetty apostoli Paavalin työtoveriin Barnabaaseen, mutta ei mitä todennäköisimmin liity tähän. Myöskään sen sisällössä ei ole mitään Barnabaaseen viittaavaa. Varmuudella kirje on kirjoitettu vuoden 70 jälkeen, sillä se viittaa Jerusalemin temppelin tuhoon. Varhaisessa tutkimuksessa kirje sijoitettiin ensimmäiselle vuosisadalle sillä perusteella, ettei se lainaa Uutta testamenttia ainakaan selvästi. Nykyisin kirjettä pidetään kuitenkin selvästi myöhempänä, ja se ajoitetaan usein keisari Hadrianuksen kauden lopulle mutta ennen Bar Kokhban kapinaa, toisin sanoen noin vuosiin 130–132 jaa. Sisällön puolesta nähdään, että tuntematon kirjoittaja on halunnut varoittaa kristittyjä juutalaisuuden vaikutuksesta. Tekstin syntypaikaksi on arvioitu Aleksandriaa.
Kreikankielisen tekstin lisäksi Barnabaan kirje on säilynyt latinankielisenä käännöksenä. Varhaisessa kirkossa muun muassa Klemens Aleksandrialainen ja Origenes pitivät kirjettä apostolisena, kun taas Eusebios ja Hieronymus torjuivat tämän. Codex Sinaiticuksessa kirje on Uuden testamentin kirjojen yhteydessä heti Johanneksen ilmestyksen jälkeen. Se sisältyy myös Codex Hierosolymitanukseen.
Sisältö

Kirje koostuu 21 luvusta. Se on vapaamuotoinen teologinen kirjoitelma, joka voidaan jakaa kahteen osaan. Ensimmäinen osa (luvut 1–17) käsittelee kristinuskon opillisia kysymyksiä, ja erityisesti sitä, kuinka vanhan liiton aikainen ilmoitus on tulkittava uuden uskon valossa. Se pyrkii osoittamaan, että ainoastaan kristityt ovat tulkinneet Mooseksen lain oikein. Toinen osa (luvut 18–21) käsittelee oikeaa kristillistä vaellusta käyttäen vertauskuvana kahta tietä, valon tietä ja pimeyden tietä. Tämä osa muistuttaa vastaavanlaisia kohtia Didakhessa ja Hermaan Paimenessa.
Kirjeen sisältö luvuittain on:
| --- | --- |
 Tervehdys (luku 1)  Kolme tärkeää oppia (1–2)  Jumalalle mieluisat uhrit (2)  Jumalan mielen mukainen paasto (3)  Viimeiset päivät ovat käsillä (4)  Liitto Israelin kanssa tuhoutui (4)  Elämänohjeita viimeisiin päiviin (4)  Miksi Kristus kärsi ja kuoli (5–6)  Luvattu maa (6)  Suuri sovituspäivä esikuvana (7)  Vasikan teurastaminen esikuvana (8)  Todellinen ympärileikkaus (9) :  Ruokasäädösten todellinen merkitys (10)  Kasteen esikuva (11)  Ristin esikuva (12)  Liiton todelliset perijät (13–14)  Oikea sapatti (15)  Jumalan todellinen temppeli (16)  Ensimmäisen osan lopetus (17)  Kaksi tietä (18)  Valon tie (19)  Pimeyden tie (20)  Toisen osan lopetus (21)
Kirjallisuutta > Suomennokset

Barnabaan kirje. Teoksessa Apostoliset isät.  (Suomentanut Heikki Koskenniemi. 2. uudistettu painos (1. painos 1975). Suomalaisen teologisen kirjallisuusseuran julkaisuja 163)  Helsinki:  Suomalainen teologinen kirjallisuusseura, 1989.  ISBN 951-9111-75-1
Barnabaan kirje. Suomentanut Nina Nikki. Teoksessa Apostoliset isät.  (Kokoelma varhaiskristillisiä kirjoituksia. Toimittaneet Niko Huttunen, Joona Salminen ja Ulla Tervahauta. Suomalaisen teologisen kirjallisuusseuran julkaisuja 290)  Helsinki:  Suomalainen teologinen kirjallisuusseura, 2020.  ISBN 978-952-7272-03-9
Kirjallisuutta > Muita käännöksiä ja tekstilaitoksia

Epistle of Barnabas. Teoksessa The Apostolic Fathers, Volume II.  (The Apostolic Fathers, Volume II: Epistle of Barnabas. Papias and Quadratus. Epistle to Diognetus. The Shepherd of Hermas. Edited and translated by Bart D. Ehrman. Loeb Classical Library 25)  Cambridge, MA:  Harvard University Press, 2003.
Aiheesta muualla > Teksti

Βαρνάβα ἐπιστολή. Christian Classics Etheral Library. (kreikaksi)
The Epistle of Barnabas. Käännös J. B. Lightfoot. Early Christian Writings. (englanniksi)
The Epistle of Barnabas. Käännös Charles H. Hoole, 1885. Early Christian Writings. (englanniksi)
The Epistle of Barnabas. Käännös Kirsopp Lake, 1912. Early Christian Writings. (englanniksi)
The Epistle of Barnabas. Käännös Roberts-Donaldson. Early Christian Writings. (englanniksi)
The Epistle of Barnabas. New Advent. (englanniksi)
Aiheesta muualla > Muuta

Epistle of Barnabas. Early Christian Writings. (englanniksi)
Apostolisten isien teokset
| --- | --- |
Klemensin kirjeet:  Ensimmäinen Klemensin kirje · Toinen Klemensin kirje
Ignatioksen kirjeet:  Ignatioksen kirje efesolaisille · Ignatioksen kirje filadelfialaisille · Ignatioksen kirje magnesialaisille · Ignatioksen kirje roomalaisille · Ignatioksen kirje smyrnalaisille · Ignatioksen kirje tralleslaisille · Ignatioksen kirje Polykarpokselle
Muut tekstit:  Barnabaan kirje · Didakhe · Hermaan Paimen · Kirje Diognetokselle · Polykarpoksen kirje filippiläisille · Polykarpoksen marttyyrikuolema
Samsung Galaxy S20 FE

| Samsung Galaxy S20 FE |
| --- | --- |

Valmistaja:  Samsung
Julkaistu:  2. lokakuuta 2020
Muut versiot:  Samsung Galaxy S20
Käyttöverkot:  2G, 3G ja 4G, myös 5G-versio
Mitat:  159,8 × 74,5 × 8,4 mm
Paino:  190 g
Näyttö:  Super AMOLED, 6,5 tuumaa, 120 Hz
Näytön kuvatarkkuus:  1 080 × 2 400 px
Suoritin:  Exynos 990 (5G-versiossa Qualcomm Snapdragon 865)
Muisti:  128 tai 256 Gt
Keskusmuisti:  6 tai 8 Gt
Takakamera:  12 Mpx (pääkamera) + 12 Mpx (ultralaaja­kulmakamera) + 8 Mpx (telekamera)
Etukamera:  32 Mpx
Käyttöjärjestelmä:  Android 10
Akku:  4 500 mAh
Liitännät:  USB-C
Muistikorttipaikka:  tukee enintään 1 Tt:n microSD-kortteja
Muuta:  sormenjälkitunnistin, IP68
Infobox OKNimi-testi OK: 
Samsung Galaxy S20 FE eli Samsung Galaxy S20 Fan Edition on Samsungin 23. syyskuuta 2020 julkistama ja 2. lokakuuta 2020 julkaisema älypuhelin. Se on Samsung Galaxy S20:n edullisempi versio. Galaxy S20 FE:stä on saatavana myös 5G-versio.
Samsung Galaxy S20 FE:ssä on kahdeksanydinprosessori ja 6,5 tuuman näyttö, joka tukee 120 hertsin virkistystaajuutta. Tallennustilaa on valittavana 128 tai 265 gigatavua ja keskusmuistia 6 tai 8 gigatavua. Tallennustila on laajennettavissa enintään yhden teratavun microSD-kortilla. Puhelimessa on kolme takakameraa. Pääkameran tarkkuus on 12 megapikseliä, ultralaajakulmakameran 12 megapikseliä ja telekameran 8 megapikseliä. Telekamerassa on kolminkertainen optinen zoom. Etukameran tarkkuus on 32 megapikseliä. Puhelimessa on 4 500 milliampeeritunnin akku, joka tukee 25 watin pikalatausta ja 15 watin langatonta latausta. Lisäksi puhelimessa on näytönalainen sormenjälkitunnistin ja Android 10 -käyttöjärjestelmä. Laite on vedenkestävä, ja sen IP-luokitus on 68.
Aiheesta muualla

Samsung Galaxy S20 FE Samsungin sivuilla
| n k Samsung Galaxy -sarjan laitteet |
| --- | --- | --- |
| A-sarja | A3 ·  A3 (2016) ·  A3 (2017) ·  A5 ·  A5 (2016) ·  A5 (2017) ·  A7 ·  A7 (2016) ·  A7 (2017) ·  A8 ·  A8 (2016) ·  A9 ·  A01 ·  A10 ·  A10e ·  A10s ·  A11 ·  A12 ·  A13 ·  A14 ·  A15 ·  A20 ·  A20e ·  A21 ·  A22 ·  A23 ·  A24 ·  A25 ·  A30 ·  A30s ·  A31 ·  A32 ·  A32 5G ·  A33 ·  A34 ·  A35 ·  A40 ·  A41 ·  A42 5G ·  A50 ·  A50s ·  A51 ·  A51 5G ·  A52 ·  A52 5G ·  A52s 5G ·  A53 ·  A54 ·  A55 ·  A60 ·  A70 ·  A71 ·  A71 5G ·  A72 ·  A73 ·  A80 ·  A90 5G |  |
| S-sarja | S ·  S Duos ·  S Duos 2 ·  S Duos 3 ·  S Advance ·  S Plus ·  S II ·  S III ·  S III Mini ·  S4 ·  S4 Mini ·  S4 Active ·  S4 Zoom ·  S5 ·  S5 Mini ·  S6 ·  S6 Edge ·  S6 Edge+ ·  S6 Active ·  S7 ·  S7 Edge ·  S8 ·  S8+ ·  S9 ·  S9+ ·  S10 ·  S10+ ·  S10e ·  S20 ·  S20+ ·  S20 Ultra ·  S20 FE ·  S21 ·  S21+ ·  S21 Ultra ·  S21 FE ·  S22 ·  S22+ ·  S22 Ultra ·  S23 ·  S23+ ·  S23 Ultra ·  S24 ·  S24+ ·  S24 Ultra |  |
| Note-sarja | Note ·  Note II ·  Note 3 ·  Note 3 Neo ·  Note 4 ·  Note Edge ·  Note 5 ·  Note 7 ·  Note 8 ·  Note 9 ·  Note 10 ·  Note 20 |  |
| Tab-sarja | Tab 7.0 ·  Tab 7.0 Plus ·  Tab 7.7 ·  Tab 8.9 ·  Tab 10.1 ·  Tab 2 7.0 ·  Tab 2 10.1 ·  Tab 3 7.0 ·  Tab 3 8.0 ·  Tab 10.1 ·  3 Lite 7.0 ·  Tab 4 7.0 ·  Tab 4 8.0 ·  Tab 4 10.1 ·  Tab Pro 8.4 ·  Tab Pro 10.1 ·  Tab Pro 12.2 ·  Tab S 8.4 ·  Tab S 10.5 ·  Tab A 8.0 ·  Tab A 9.7 ·  Tab E 9.6 ·  Tab E 7.0 ·  S2 8.0 ·  Tab S2 9.7 ·  TabPro S ·  Tab A 10.1 ·  Tab A 7.0 |  |
| Muut | Ace ·  Ace Plus ·  Ace 2 ·  Ace 3 ·  Ace 4 ·  Alpha ·  Beam ·  Core ·  Core Plus ·  Core 2 ·  Express ·  Fame ·  Fit ·  Fold ·  Gio ·  Grand ·  Grand Prime ·  Grand 2 ·  J ·  J1 ·  J1 (2016) ·  J2 ·  J2 (2016) ·  J2 (2017) · J3 (2016) ·  J3 (2017) ·  J3 (2018) ·  J5 ·  J5 (2016) ·  J5 (2017) ·  J6 ·  J7 ·  J7 (2016) ·  J7 (2017) ·  J7 (2018) ·  Mini ·  Mega ·  Pocket ·  Pocket 2 ·  Pocket Neo ·  Pocket Plus ·  Round ·  Trend ·  Trend Plus ·  Win ·  Xcover ·  Xcover 2 ·  Xcover 3 ·  Xcover 4 ·  Y ·  Young ·  Young 2 ·  Z Flip ·  Z Flip 3 ·  Z Flip 4 ·  Z Flip 5 ·  Z Flip 6 ·  Z Fold 2 ·  Z Fold 3 ·  Z Fold 4 ·  Z Fold 5 ·  Z Fold 6 |  |
Luettelo Samsung Galaxy -tuoteperheen tuotteista
Miriam Batten

| Mitalit> Maa:   Iso-Britannia.Naisten soutu. Olympialaiset  | Mitalit> Maa:   Iso-Britannia.Naisten soutu. Olympialaiset  | Mitalit> Maa:   Iso-Britannia.Naisten soutu. Olympialaiset  | Maa:   Iso-Britannia> Naisten soutu. |
| --- | --- | --- | --- |
|  Hopeaa | Sydney 2000 | pariaironelonen |  |
| MM-kilpailut  | MM-kilpailut  | MM-kilpailut  |  |
|  Kultaa | Köln 1998 | pariairokaksikko |  |
|  Hopeaa | Aiguebelette 1997 | pariairokaksikko |  |
|  Pronssia | Wien 1991 | kaksikko i.p. |  |
Miriam Batten (myöh. Luke, s. 11. huhtikuuta 1964) on brittiläinen soutaja. Hän saavutti pariaironelosessa olympiahopeaa Sydneyssä 2000. Samaan venekuntaan kuului hänen siskonsa Guin Batten. Barcelonan olympialaisissa 1992 Miriam Batten sijoittui perämiehettömässä kaksikossa viidenneksi ja Atlantan olympialaisissa 1996 kahdeksikossa seitsemänneksi. Batten voitti maailmanmestaruuden pariairokaksikossa Gillian Lindsayn kanssa Kölnissä 1998, ja sama pari saavutti MM-hopeaa Aiguebelettessa 1997. Wienin MM-kilpailuissa 1991 Batten saavutti Fiona Freckletonin kanssa perämiehettömässä kaksikossa pronssia.
Barke

| Barke> Βάρκη.Sijainti |
| --- | --- |
 Barke
Koordinaatit:  32°29′58″N, 20°52′18″E
Valtio:  Libya
Paikkakunta:  Marj (Al Marj, El Merj)
Historia
Tyyppi:  kaupunki
Ajanjakso:  n. 554 eaa.–
Kulttuuri:  antiikki
Alue:  Kyrenaika, Libya
Aiheesta muualla
  Barke Commonsissa 
Infobox OKNimi-testi OK: 
Barke (m.kreik. Βάρκη, Barkē, myös Βαρκαῖα, Barkaia, door.kreik. Βάρκα, Barkā; lat. Barca) oli antiikin aikainen kaupunki ja kaupunkivaltio (polis) Kyrenaikassa Libyassa. Se sijaitsi nykyisen Marjin kaupungin lähellä.
Barke perustettiin Kyrenestä käsin noin vuonna 554 eaa. Se kukoisti arkaaisella ja vielä klassisella kaudella, mutta taantui hellenistisellä kaudella, jolloin sen korvasi lähelle perustettu Ptolemaisin kaupunki.
Maantiede

Barken kaupunki sijaitsi Kyrenaikan sisämaassa linnuntietä noin 19 kilometrin päässä Välimeren rannikosta. Se oli rakennettu Syrtinlahden länsirannalta kohoaville tasanteille tasangolla, joka oli hedelmällinen ja jolla oli hyvin vettä, vaikka se olikin ylätasangon aavikon ympäröimä.
Barkella oli rannikolla satamakaupunki, jonka nimeä ei tunneta, mutta jonka paikalle myöhemmin perustettiin Barken suureksi osaksi korvannut Ptolemaisin kaupunki. Pseudo-Skylaks sijoitti kyseisen satamakaupungin (λιμὴν ὁ κατὰ Βάρκην, limēn ho kata Barkēn) 500 stadioninmittaa länteen Kyrenestä ja 620 stadionia koilliseen Euesperideestä, ja Barken kaupungin itsensä 100 stadionin päähän rannikosta, mitkä mitat ovat suhteellisen oikeita.
Barken kaupunkivaltion hallussa ollut alue tunnettiin nimellä Barkaie (Βαρκαίη, Barkaiē). Sen kooksi on arvioitu suurimmillaan noin 200–500 neliökilometriä tai jopa yli 500 neliökilometriä. Koko vaihteli eri aikoina.
Historia > Klassiselta roomalaiselle kaudella

Barke vaikuttaa toipuneen suhteellisen pian, sillä se kukoisti jossakin määrin klassisen kauden ensimmäisellä puoliskolla 400-luvulla eaa. Klassisella kaudella kaupungin arvellaan olleen valtiomuodoltaan oligarkia. Se löi edelleen hopearahaa ja 300-luvulla eaa. myös pronssirahaa. Vuosina 390–386 eaa. kaupunki oli liitossa Kyproksen Salamiin ja Egyptin kuningas Hakorin (kreikkalaisittain Akhoris) kanssa Persiaa vastaan. Vuonna 322 eaa. Barke ja Euesperides olivat liitossa Thibronin kanssa hänen sodassaan Kyreneä vastaan.
Barke taantui hellenistisellä kaudella, kun Egyptiä ja Kyrenaikaa hallinneet ptolemaiokset siirrättivät suuren osan sen väestöstä uuteen Ptolemaisin kaupunkiin, joka perustettiin Barken vanhan, nimeltä tuntemattoman satamakaupungin paikalle. Ptolemais kohotettiin polikseksi, kun taas Barke alistettiin sen valtaan. Tämän jälkeen myös Barken nimi vaikuttaa siirtyneen uudelle kaupungille, sillä myöhemmät maantieteilijät puhuvat Barkesta ja Ptolemaisista kuin samana kaupunkina. Klaudios Ptolemaios kuitenkin erotti kaupungit toisistaan oikein, lukien Barken sisämaan kaupunkeihin. Tämä osoittaa, että Barke oli olemassa vielä 100-luvulla jaa. vaikka sitten taantuneenakin; ja itse asiassa se säilyi olemassa jopa pidempään kuin sen paljon vahvempi kilpailija Kyrene.
Olympian kisojen voittoja Barkella tiedetään olleen koko antiikin ajalla ainakin kaksi. Barkelaiset tunnettiin hyvistä hevosistaan, ja he sanoivat saaneensa hevosten jalostuksen taidon itseltään Poseidonilta ja vaunujen käytön taidon Athenelta. Nämä hevoset tuottivat Kyrenen Arkesilaos IV:lle paikan Pindaroksen oodeissa.
Roomalaisella kaudella kaupungin nimi siirtyi seutua asuttaneen libyalaisen paimentolaisheimon latinankieliseksi nimeksi Barcaei. Myöhäisellä roomalaisella kaudella Barke oli piispanistuin.
Historia > Myöhempi historia

Arabikaudella kaupunki vaikuttaisi nousseen uudelleen jossakin määrin merkittäväksi, sillä se sijaitsi rannikkoreitillä Egyptistä lännemmäksi Pohjois-Afrikkaan. Nimi Barce oli käytössä vielä 1900-luvun alkupuolen Italian vallan aikana nykyisen Marjin kaupungin nimenä.
Rakennukset ja löydökset

Barke tunnetaan arkeologisesti huonosti, ja siitä on jäljellä vain vähäisiä jäännöksiä. Tätä selittää se, että kaupunki oli suureksi osaksi rakennettu tiilestä. Joitakin antiikin aikaisia vesisäiliöitä on löydetty. Antiikin kirjallisten lähteiden perusteella Barke on ollut ympäröity muurein. Kaupungilla on ollut Apollonin kultti ja näin todennäköisesti myös tälle omistettu pyhäkkö.
Aiheesta muualla

Kuvia tai muita tiedostoja aiheesta Barke Wikimedia Commonsissa
Barken lyömä tetradrakhma, n. 475–435 eaa. Kuvituksessa silfion-kasvi sekä Zeus Ammonin pää ja teksti ΒΑΡ[ΚΑΙΩΝ], BAR[KAIŌN], ”barkelaisten [polis]”.
Barken lyömä raha, n. 400–350 eaa.
István Báthory (Ecsed)

István Báthory [ˈiʃtvaːn ˈbaːtori] (k. 3. toukokuuta 1530 Devín, nyk. Slovakia) oli transilvanialainen ylimys ja Unkarin palatiini. Hän komensi aatelisten armeijaa György Dózsan kapinassa vuonna 1514 ja osallistui myös Mohácsin taisteluun 1526. Sekä kuningas Ludvig II että monet muut Unkarin johtajat kaatuivat taistelussa, mutta Báthory onnistui pakenemaan. Taistelun jälkeen Unkarissa ei ollut hallitsijaa, koska Ludvig II:lla ei ollut perillisiä. Báthory johti pientä paronien ryhmää, joka kannatti Unkarin uudeksi kuninkaaksi Itävallan arkkiherttua Ferdinandia. Valtiopäivät valitsivat kuitenkin kuninkaaksi János Szapolyain.
István Báthory kuului Báthoryn suvun Ecsedin haaraan.
Aiheesta muualla

Magyar Életrajzi Lexikon
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Saksa
Basilika-stoa

| Basilika-stoa |
| --- | --- |
 Niin kutsutun Basilika-stoan raunioita.
Sijainti:  Efesoksen arkeologinen alue, Selçuk, İzmir, Turkki
Koordinaatit:  37°56′12″N, 27°20′40″E
Rakennustyyppi:  basilika
Valmistumisvuosi:  11 jaa.
Tyylisuunta:  joonialainen
 Osa Unescon maailmanperintökohdetta Efesos 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Basilika-stoa on tutkimuksessa käytetty nimitys eräästä antiikin aikaisesta basilikasta Efesoksen kaupungissa Vähässä-Aasiassa, nykyisessä Turkissa. Sen rauniot ovat osa Efesoksen arkeologista aluetta, joka on Unescon maailmanperintökohde.
Historia

Basilika rakennettiin Rooman varhaisella keisarikaudella vuonna 11 jaa. Sen rakennuttivat rakennuksessa olleen kreikan- ja latinankielisen piirtokirjoituksen mukaan C. Sextilius Pollio ja hänen vaimonsa Offilia Bassa. Basilika oli omistettu Efesoksen Artemiille ja demokselle eli Efesoksen kansalle sekä keisari Augustukselle ja Tiberiukselle. Rakennus on valmistuessaan todennäköisesti ollut yksi Efesoksen näyttävimmistä. Sen paikalla oli aiemmin hellenistisellä kaudella ollut stoa eli pylväshalli.
Basilikaa käytettiin kaupallisiin tarkoituksiin. Lisäksi siellä järjestettiin oikeuden istuntoja. Se ilmeisesti säilyi olemassa varhaiselle kristilliselle kaudelle saakka, mikä on päätelty siitä, että Artemiin nimi oli poistettu omistuspiirtokirjoituksesta.
Rakennus

Basilika-stoa sijaitsi Efesoksen niin kutsutun Hallinnollisen agoran pohjoislaidalla. Sen pituus oli sama kuin agoran, noin 160 metriä, ja leveys 20 metriä. Se oli kaksikerroksinen, ja sen julkisivussa oli 67 pylvästä, jotka edustivat joonialaista tyyliä.
Basilikalle noustiin agoralta neliaskelmaista portaikkoa pitkin. Sisältä rakennus oli kolmilaivainen. Keskimmäisen laivan leveys oli noin 6,9 metriä ja kummankin sivummaisen laivan leveys noin 4,7 metriä. Sisäosan pylväiden päät oli koristeltu häränpäillä. Jossakin vaiheessa kattoa vahvistettiin ilmeisesti maanjäristysten vuoksi lisäämällä korinttilaista tyyliä edustaneita pylväitä.
Basilikan länsipuolella sijaitsi sen laajennos, jota kutsutaan latinankielisellä nimellä Chalcidicum siksi, että se vastaa Vitruviuksen kuvausta vastaavista basilikojen laajennoksista. Se lisättiin keisari Neron aikana, ja pidensi basilikaa noin 15,9 metriä. Sen länsisivulla oli kolme ovea. Myös basilikan itäpäässä oli chalcidicum. Se tunnetaan kuitenkin vain bysanttilaisaikaisessa muodossaan, jolloin se oli peristyylipiha, jota reunustivat korinttilaiset puolipylväät. Itäpään chalcidicumissa oli istuvaa Augustusta ja Liviaa esittäneet patsaat.
Basilikan pohjoispuolella sijaitsivat muun muassa Buleuterion ja Prytaneion sekä niin kutsuttu Rhodoslainen peristyyli. Basilikan paikalla aiemmin ollut stoa oli yksilaivainen, ja sen leveys oli noin 8,6 metriä.
Aiheesta muualla

Kuvia tai muita tiedostoja aiheesta Basilika-stoa Wikimedia Commonsissa
Basilika-stoan raunioita.
Basilika-stoan raunioita.
Žambyn Batmönh

| Žambyn Batmönh |
| --- | --- |
 Žambyn Batmönhin patsas.
Henkilötiedot
Syntynyt: 10. maaliskuuta 1926
Kuollut: 1997
Žambyn Batmönh (mong. Жамбын Батмөнх, 1926–1997, myös Jambyn Batmunk, Jambyn Batmönkh) oli mongolialainen kommunistijohtaja. Hän jäi viimeiseksi maan kommunistijohtajista hänen luopuessa virastaan maaliskuussa 1990.
Elämäkerta

Batmönh syntyi nykyisen Hyargasin sumin alueella Uvsin provinssissa 10 maaliskuuta 1926. Valmistuttuaan Mongolian valtionyliopistosta hän luennoitsi samassa laitoksessa vuodesta 1951. Vuosina 1958-1961 hän opiskeli puolestaan kommunistisen puolueen yhteiskuntatieteen akatemiassa Moskovassa ja toimi sittemmin ensin talousinstituutin ja sitten Mongolian valtionyliopiston johdossa. Vuonna 1973 hän liittyi Mongolian kommunistipuolueen keskuskomiteaan sen tiede- ja opetusjaoston puheenjohtajana. Jumžagijn Tsedenbalin erotessa pääministerin virastaan tullakseen maan päämieheksi kesäkuussa 1974 Batmönh valittiin uudeksi pääministeriksi. Uutena tulokkaana häntä ei pidetty uhkana ja hän kuului myös samaan dörböd-heimoon Tsedenbalin kanssa.
Lokakuussa 1984 Tsedenbal syrjäytettiin Neuvostoliiton aloitteesta ja Batmöhistä tuli uusi puolueen pääsihteeri ja maan päämies. Vuoden 1986 jälkeen Batmönh matki mekaanisesti Mihail Gorbatšovin Neuvostoliitossa toteuttamaa glasnost (avoimuus) ja perestroika (uudistukset) politiikkaa. Joulukuussa 1989 Mongoliassa syttyi hallinnon vastaisia mielenosoituksia ja kommunistipuolueen johto romahti Neuvostoliiton tuen puutteessa. Batmönh luopui kaikista viroistaan maaliskuussa 1990 eikä hän sittemmin osallistunut maan julkiseen elämään. Batmönh kuoli vuonna 1997.
Frederick Simms

| Frederick Richard Simms |
| --- | --- |
 Simms vuonna 1909.
Henkilötiedot
Syntynyt: 12. elokuuta 1863 Hampurin vapaakaupunki
Kuollut: 21. huhtikuuta 1944 Lontoo, Englanti
Frederick Richard Simms (12. elokuuta 1863 –  21. huhtikuuta 1944) oli insinööri ja liikemies, jolla oli suuri vaikutus koko Euroopan, mutta erityisesti Britannian moottoriteollisuuden kehitykseen. Simms syntyi Hampurissa elokuun 12. päivänä vuonna 1863. Hänen vanhempansa olivat Frederick Louis ja Antonia (o.s. Herman) Simms. Frederick nuoremman isoisä oli lähtöisin Birminghamista, mutta siirtynyt Hampuriin liiketoimiensa myötä. Simms opiskeli Saksassa ja Lontoossa ja osallistui Berliinin Polyteknisen Yhdistyksen toimintaan saatuaan oppimisjaksonsa "AG für Automatischen Verkauf, Hamburg - Berlin" -yhtiössä suoritettua. Hänen ensimmäisiä kaupallisia toimiaan oli ilmakaapelivaunujen ja -ratojen myynti yhdessä Blackpoolista kotoisin olleen liikekumppaninsa Stansfieldin kanssa. Heidän myymänsä kaapelivaunu asennettiin vuonna 1891 Crystal Palaceen. Crystal Palace oli Lontoon Hyde Parkissa sijainnut jättimäinen rautakehikkoinen lasirakennus, joka valmistui alun perin vuoden 1851 Lontoon maailmannäyttelyyn.
Simms rakensi vuoden 1889 Bremenin messuille suunnittelemansa ilmakaapelivaunun esittelyä, kun hän tutustui samaisessa näyttelyssä Gottlieb Daimlerin valmistamaan polttomoottorikäyttöiseen raitiovaunuun, joka teki häneen suuren vaikutuksen. Daimler, joka oli kiihkeä anglofiili, oli työskennellyt Englannissa syksystä 1861 kesään 1863 höyryvetureita valmistaneen Beyer, Peacock & Company -yhtiön palveluksessa ja piti Englantia teknisen kehityksen kehtona. Näin miehet, joiden elämänpiiri oli saksalais-englantilaisen kulttuurin värittämä ja kiinnostuksen kohteena lupaava tulevaisuuden tekniikka, ystävystyivät huolimatta siitä että Simms oli lähes kolmekymmentä vuotta Daimleria nuorempi.